Volgens hom, is die liedjie geïnspireer deur sy empatie vir ander ander mense en hulle omstandighede, asook uit sy persoonlike struwelinge en begeerte om êrens te behoort en sy plek in die wêreld te verstaan.
Die liedjie het verder ook ’n baie unieke aanslag, omdat dit opgeneem is tydens ’n lewendige opnamesessie. Oor die besluit om sy nuutste projek, wat nogal ongewoon is in die bedryf, so aan te pak verduidelik hy dat hy graag wil teruggaan na die basiese elemente van musiekmaak.
“Deesdae is dit moontlik om verlore te raak in al die moontlikhede. Soms is iets wat bedoel is om vryheid te bied, juis die aspek wat jou besluiteloos maak. Ek wou terugaan na die kern van musiek; dit wat gebeur wanneer almal in die kamer in ’n liedjie glo. Dis betowerend!”
Al is hy redelik nuut in die bedryf, glo hy dat hy al baie waardevolle lesse geleer het. “Toe ek begin musiek maak het, was ek vasgevang in my eie wêreld en het ek baie gesukkel om my passie oor te dra tydens optredes. Ek het egter geleer om na mense te kyk wanneer ek op die verhoog is en my musiek vir elkeen van hulle te gee,” sê hy. “Respekteer almal. Wees bedagsaam en deeglik.
Tans is hy besig om materiaal te finaliseer vir sy opkomende album, wat in Maart 2020 op die rak sal wees.